Andri á leið úr landi?
Andri Rúnar Bjarnason, markakóngur og besti leikmaður Pepsi-deildar karla 2017, sem jafnaði í dag markamet efstu deildar karla, leikur líkast til ekki áfram með Grindvíkingum á næsta keppnistímabili en hugur hans stefnir í atvinnumennsku erlendis.
Þetta staðfesti Andri við mbl.is eftir sigurinn á Fjölni, 2:1, á Grindavíkurvelli í dag þar sem Andri skoraði sigurmarkið, sitt nítjánda mark í deildinni, en þar jafnaði hann metið sem Pétur Pétursson setti fyrstur árið 1978.
Andri jafnaði markametið á síðustu stundu .
Andri er leikmaður ársins og markakóngur .
"Ég er laus undan samningi hérna í Grindavík 15. október. Hugur minn leitar út, mig langar í atvinnumennsku, og ég vona að það gangi eftir. Ég hef þó í raun ekki pælt of mikið í því sjálfur, er með umboðsmann í því fyrir mig. Það hefur verið einhver áhugi, á Norðurlöndunum skilst mér, og ég vona bara að það komi eitthvað út úr því. Ég á mér markmið sem ég er ekki búinn að ná og þau koma vonandi fljótlega," sagði Andri við mbl.is.
Þetta nítjánda mark var svo sannarlega langsótt fyrir Andra sem skaut í stöng úr vítaspyrnu á 21. mínútu en gerði svo sigurmarkið á 88. mínútu leiksins.
"Já, þetta var ansi langsótt. Ég var aðeins pirraður yfir því að skora ekki úr vítaspyrnunni en það var ekki lengi og ég hafði einhverja tilfinningu fyrir því að þetta myndi ganga. Og það kom að lokum. En þetta  var erfitt, ég fékk ekki boltann á löngum köflum og var talsvert einangraður þarna frammi í leiknum. Reyndar var ég það í markinu líka, ég fékk boltann eftir útsparkið frá markmanninum okkar og var einn á móti tveimur. Ég veit ekki hvaða kraft ég var þá með - ég var búinn að fá krampa 20 mínútum áður - en það kom ekkert annað til greina en að skora. Ég varð að  gera það - og þetta var geggjað!" sagði Andri.
Andri skoraði 18. markið í 20. umferð og náði síðan ekki að skora gegn KA í næstsíðustu umferðinni. Hann viðurkenndi að það hefði verið dálítil pressa á sér.
"Tilfinningin núna er fyrst og fremst léttir. Ég  var að reyna að pæla ekki mikið í þessu, en það var erfitt því það voru allir að tala um þetta. Ef ég mætti einhverjum úti á götu kom strax: Hey, ert þú ekki að fara að slá þetta met. Hey, ætlarðu ekki að ná þessu? Meira að segja innan fjölskyldunnar var pressa á mér. En þetta datt!"
Fyrir Andra hefur tímabilið verið eitt stórt ævintýri en hann hafði í upphafi þess aðeins skorað eitt mark í efstu deild á ferlinum og hann viðurkenndi fúslega að þessi staða hefði ekki verið í kortunum þegar tímabilið hófst í vor.
"Nei, þetta er búið að vera geðveikt, algjör draumur að upplifa þetta," sagði Andri Rúnar Bjarnason, umvafinn ættingjum og vinum á Grindavíkurvelli eftir leikinn við Fjölni í dag.
Andri Rúnar Bjarnason, markakóngur og besti leikmaður Pepsi-deildar karla 2017, sem jafnaði í dag markamet efstu deildar karla, leikur líkast til ekki áfram með Grindvíkingum á næsta keppnistímabili.
Hugur hans stefnir í atvinnumennsku erlendis.
"Ég hef þó í raun ekki pælt of mikið í því sjálfur, er með umboðsmann í því fyrir mig."
"Það hefur verið einhver áhugi, á Norðurlöndunum skilst mér, og ég vona bara að það komi eitthvað út úr því."
Þetta nítjánda mark var svo sannarlega langsótt fyrir Andra sem skaut í stöng úr vítaspyrnu á 21. mínútu en gerði svo sigurmarkið á 88. mínútu leiksins.
Andri skoraði 18. markið í 20. umferð og náði síðan ekki að skora gegn KA í næstsíðustu umferðinni.
Fyrir Andra hefur tímabilið verið eitt stórt ævintýri en hann hafði í upphafi þess aðeins skorað eitt mark í efstu deild á ferlinum.